Kezdőlap

A Cossacks 3 egy valós-idejű stratégiai számítógépes játék Windows PC-re az ukrán GSC Game World fejlesztésében. A játék a 2001-ben megjelent klasszikus remake-je, így korban a 17. és 18. századi Európa harcmezein játszódik. A Cossacks: European Wars-ban megtalálható népek közül 12 jelen van a Cossacks 3-ban, a 70 különböző egységtípussal, 100 fejlesztéssel és több mint 140 valóság ihlette
történelmi épülettel egyetemben. A játék 2016. szeptember 20. napján jelent meg.

## Játékról

A Cossacks 3 a Cossacks: European Wars, a Cossacks: Art of War és egyben a Cossacks: Back to War remake-je a mai trendeknek megfelelően. Az előzményekben megtalálható
volt népek a különleges egységeikkel, épületeikkel és a fejlesztésekkel mind visszatérnek megújult köntösben. A játék egy teljesen 3D-s grafikus megjelenést kapott, melyet a fejlesztők az alapjaitól írtak meg, így a játék újfent képes akár 10 000 egység megjelenítésére. Ugyanígy alapoktól kezdve építették fel a mesterséges intelligenciát is.

## Változások

A legszembetűnőbb változás az új grafikus motor, mely teljesen 3D-ben íródott OpenGL-ben. A mesterséges intelligenciát a fejlesztők hasonlóan az alapról írták.
Kisebb változások találhatóak az egységek terén, egyesek új kinézetet
kaptak, míg újak is kerültek a játékba. Az épületeknél is hasonló a
helyzet, sokat részletgazdagabbá tettek, többjüket pedig újjal
helyettesítették. A megjelenés után egy később frissítésben elérhetővé
teszik a nyolcadik játékost a többjátékos módban. A játék továbbá 5 történelmi kampányt és teljesen új soundtracket fog kapni.
A játékfejlesztők ígérete szerint a Cossacks 3 a megjelenése után
tovább fog bővülni DLC-kel (letölthető tartalmak). Továbbá felfedték, hogy a játék egy kiadott szerkesztőnek köszönhetően teljesen moddolható lesz. A Steam Műhely (Steam Workshop) támogatásnak köszönhetően a módokat könnyen el tudjuk majd érni.

## Kiadások

### Sima változat

A játék kétféle kiadásban érhető el Magyarországon: fizikai (dobozos), illetve digitális változatban. A dobozos változat hazai forgalmazó PlayON Magyarország Kft., amely cégnek köszönhetően a nagyobb áruházláncokban és számítógépes játékokkal foglalkozó boltokban elérhető. Az ajánlott fogyasztói ára 5 990 Ft. A digitális kiadás a Steam áruházában érhető el két változatban. A sima változat megjelenéskori 19.99 euróba kerül.

### Digital Deluxe változat

A Digital Deluxe változat a nevéből adódóan exkluzívan csak digitálisan elérhető a Steam
 áruházában. Ezen változat tartalmazni fogja a 4 megjelenést követő letölthető tartalmat (melyekben: 6 egyjátékos kampány, 12 egyjátékos
misszió és 8 történelmi csata) és a játék zenéjét, természetesen lossless (veszteségmentes, azaz minden tömörítés nélküli) formátumban! Megjelenéskori ára 27.99 euró .

## Gépigény

A fejlesztők a Steam oldalán tették közzé a hivatalos gépigényeket:

## Érdekesség

Lengyelországban
 a CDP.pl és a Koch Media partneri együttműködésének köszönhetően
előrendelhető volt a játék, egyedüliként a világon. A fejlesztők a
nehézkes Steam adminisztráció miatt az előrendelést ugyanis elvetették.
A lengyelek továbbá egy exkluzív csomaggal gazdagodtak, melyben
különböző ajándékok találhatóak meg: bőr egérpad, dokumentum könyvek és
póló!